ຢູ​ເຄ​ຣນ ເວົ້າ​ວ່າ ທະ​ຫານ​ເກືອບ 9,000 ຄົນ ເສຍ​ຊີ​ວິດ​ ໃນ​ສົງ​ຄາມ​ກັບ ຣັດ​ເຊຍ
ປະ​ທາ​ນາ​ທິ​ບໍ​ດີ ຢູ​ເຄ​ຣນ ທ່ານ ໂວ​ໂລ​ດີ​ເມຍ ເຊ​ເລັນ​ສ​ກີ ໄດ້​ເຕືອນ ກ່ຽວ​ກັບ ການ​ດຳ​ເນີນ​ການ​ທີ່​ອາດ​ເປັນ​ໄປ​ໄດ້​ຂອງ ຣັດ​ເຊຍ​ ຕໍ່​ຢູ​ເຄ​ຣນ​ ໃນ​ຂະ​ນະ​ທີ່​ປະ​ເທດ​ດັ່ງ​ກ່າວ​ກະ​ກຽມ​ທີ່​ຈະ​ສະຫຼອງວັນ​ປະ​ກາດ​ເອ​ກະ​ລາດ.
ຫົວໜ້າກອງທັບຂອງ ຢູເຄຣນ ເວົ້າວ່າທະຫານເກືອບ 9,000 ຄົນໄດ້ເສຍຊີວິດນັບຕັ້ງແຕ່ ຣັດເຊຍ ໄດ້ບຸກລຸກ ຢູເຄຣນ ເກືອບ 6 ເດືອນທີ່ຜ່ານມາ ນາຍພົນ ວາເລຣີ ຊາລຸສຍີ ໄດ້ກ່າວຄຳປາໄສເມື່ອວັນຈັນວານນີ້ຢູ່ງານທະຫານຜ່ານເສິກ, ເຊິ່ງທ່ານໄດ້ລາຍງານຕົວເລກ ທີ່ເປັນທາງການຄັ້ງທຳອິດ ກ່ຽວກັບ ການສູນເສຍຂອງກອງທັບ ຢູເຄຣນ ນັບຕັ້ງແຕ່ເດືອນເມສາທີ່ຜ່ານມາ ອົງການສະຫະປະຊາຊາດເວົ້າວ່າ ເຂົາເຈົ້າໄດ້ຢືນຢັນການເສຍຊີວິດຂອງພົນລະເຮືອນຫຼາຍກວ່າ 5,500 ຄົນໃນລະຫວ່າງການບຸກລຸກ ຢູເຄຣນ ຂອງຣັດເຊຍ, ເຊິ່ງໄດ້ເລີ່ມຂຶ້ນເມື່ອວັນທີ 24 ກຸມພາທີ່ຜ່ານມາ ອົງການເດັກນ້ອຍຂອງສະຫະປະຊາຊາດໄດ້ກ່າວໃນວັນຈັນວານນີ້ວ່າ ເຂົາເຈົ້າໄດ້ຢືນຢັນເດັກນ້ອຍຢູເຄຣນ 972 ຄົນໄດ້ເສຍຊີວິດ ຫຼື ບາດເຈັບຍ້ອນຄວາມຮຸນແຮງ ແຕ່ໄດ້ກ່າວວ່າຕົວເລກທີ່ແທ້ຈິງແມ່ນເປັນໄປໄດ້ວ່າຈະສູງກວ່າຫຼາຍ ເດັກນ້ອຍທີ່ບາດເຈັບ ແລະ ເສຍຊີວິດສ່ວນໃຫຍ່ແມ່ນມີສາເຫດມາຈາກການໃຊ້ອາວຸດລະເບີດ, ອີງຕາມຖະແຫຼງການສະບັບນຶ່ງໂດຍຜູ້ອຳນວຍການໃຫຍ່ຂອງອົງການ UNICEF ທ່ານນາງ ແຄເທີຣິນ ຣັສໂຊລ໌ ວັນພຸດມື້ອື່ນນີ້ຈະເປັນຂີດໝາຍ 6 ເດືອນນັບຕັ້ງແຕ່ການເລີ່ມຕົ້ນຂອງສົງຄາມດັ່ງກ່າວ ມັນຍັງເປັນວັນປະກາດເອກະລາດຂອງ ຢູເຄຣນ ດ້ວຍ, ເຊິ່ງເປັນຂີດໝາຍ 31 ປີ ນັບຕັ້ງແຕ່ປະເທດດັ່ງກ່າວໄດ້ຮັບເອກະລາດຈາກການປົກຄອງໂຊຫວຽດ ປະທານາທິບໍດີ ຢູເຄຣນ ທ່ານ ໂວໂລດີເມຍ ເຊເລັນສກີ ໄດ້ເຕືອນ ກ່ຽວກັບ ການດຳເນີນການທີ່ອາດເປັນໄປໄດ້ຂອງ ຣັດເຊຍ ຕໍ່ຢູເຄຣນ ໃນຂະນະທີ່ປະເທດດັ່ງກ່າວກະກຽມທີ່ຈະສະຫຼອງວັນປະກາດເອກະລາດ ນະຄອນຫຼວງ ກີຢິບ ຂອງຢູເຄຣນ, ໄດ້ຍົກເລີກການສະເຫຼີມສະຫຼອງວັນປະກາດເອກະລາດໃນສາທາລະນະ ອົງການຂ່າວ ຣອຍເຕີ ໄດ້ກ່າວວ່າເອກະສານສະບັບນຶ່ງຂອງລັດຖະບານໄດ້ສະແດງໃຫ້ເຫັນບັນດາເຈົ້າໜ້າທີ່ໃນນະຄອນຫຼວງ ກີຢິບ ຖືກຫ້າມຈັດງານສາທາລະນະໃດໆທີ່ກ່ຽວຂ້ອງກັບວັນຄົບຮອບດັ່ງກ່າວຈາກວັນຈັນວານນີ້ ຫາວັນພະຫັດ ໃນຄວາມຄືບໜ້າອື່ນໆເມື່ອວັນຈັນວານນີ້, ຢູເຄຣນ ໄດ້ລາຍງານກ່ຽວກັບການໂຈມຕີທາງອາກາດຄັ້ງໃໝ່ຂອງ ຣັດເຊຍ ໃກ້ກັບສະຖານທີ່ຂອງໂຮງໄຟຟ້ານິວເຄລຍທີ່ສຳຄັນ